Minister tereggestel ná hy uiltjie knip | Maroela Media
Minister tereggestel ná hy uiltjie knip
Kim Jong Un van Noord-Korea
Noord-Korea het sy minister van verdediging met lugafweerwapens tereggestel, aldus die Suid-Koreaanse persburo Yonhap.
Hyon Yong Chol was glo ontrou aan die Noord-Koreaanse diktator, Kim Jong-un, maar die uiltjie wat hy tydens 'n militêre parade geknip het wat deur sy leier bygewoon is en op TV-beelde vasgelê is, het glo sy doppie geklink.
Die BBC berig Hyon is reeds op 30 April "tereggestel" en dat dit ten aanskoue van honderde mense gebeur het. Die nuus kom enkele weke ná berigte dat 15 senior beamptes tereggestel is.
Hy is verlede jaar as minister van verdediging aangestel.
Soektog na vlug MH370 lewer skeepswrak op
Pasgebore baba leef agt dae ná hy begrawe is
O, genugtig! Wat sal die ou doen as hy met SA se parlementslede en baie ander beampte te doen moet kry wat so openlik sit slaap?!
Daardie ronde vet mannetjie het 'n moorddadige streep in sy geaardheid – hy het al 'n hele klomp mense laat teregstel. Wat kommerwekkend is, is dat hy oor kernwapens beskik en dit lyk of hy jeuk om dit te gebruik.
Ons gaan n aansienliker kleiner kabinet he as hy ons president was, maar aan die anderkant is hy met lug-afweer kanonvuur tereggestel en ek glo nie ons weermag beskik oor werkende toerusting of ammunisie nie???
Gevaarlike manetjie daai hy sal darm vinnig ons land se probleme hier kan oplos.
Wys jou net hoe almal in hul spoor moet trap. Die geringste foutjie en jy is bokveld toe. In sy geval is hy letterlik in sy kanon in geblaas of die kanon in hom in.